|  |  |  |  |  |
| --- | --- | --- | --- | --- |
| |  | | --- | | **Dr. Véghelyi Klára** | | 2020. júl. 23. |  | https://mail.google.com/mail/u/0/images/cleardot.gif  https://mail.google.com/mail/u/0/images/cleardot.gif |
| |  | | --- | |  | | | |

Tisztelt Kolléga! Kedves György!

 Köszönöm, hogy mindig megkapom értékes, Kertbarátoknak szóló növényvédelmi előrejelzését. Ma már annyira nem kertészkedem, hogy a Társasházunk kertjében 40 éve, saját kezűleg szemzett cseresznyefa is kivágására is sorkerült, egy víznyomócső csere miatt. Így már egy gyümölcsfa sem maradt körülöttem!

De most régi emlékeket ébresztett a „homeopátiás védekezés” különösen az, hogy „nodózát lehet készíteni, magából a kártevőből.”

1967 márciusától mikológus kutatóként dolgoztam Budatétényben, Jenser Gábor növényvédelmi osztályán. 1974 tavaszán, miután Érd Elvira Telep növényvédőse váratlanul felmondott, hirtelen, másodállásban megbíztak az Érdi telep növényvédelmének irányításával. Mivel ezt a munkát nem lehetett Óbudáról végezni, egyben laborostól kitelepültem Elvira majorba.

Nos, egyik évben egy iszonyatos bundásbogár invázió lepett meg, a fiatal sövény körtésünk virágzásakor. Permetezni nem lehetett, mert több méh-család lett telepítve az ültetvénybe. Neki álltam és összegyűjtöttem egy dobozba és éterrel elpusztítottan a gaz virág károsító bogarakat. Jenser Gábor mondta el, hogy olvasta, „nozodával” lehet vegyszer nélkül, bio-védekezést végezni. Kiszárítottuk a bogarakat, majd kávédarálóval ledaráltuk, és az elég büdös, darált kávéhoz hasonló porral poroztuk be a még megmaradt virágokat. Nagyon tudományosan végeztük, és tudományosan értékeltük, és mondhatom, sajnos semmi hatása nem volt. (Csak 2 db kávédarálót dobtunk ki.) Gábor kérdezte, hogy alakult ki ez a nagymértékű gradáció. Eszembe jutott, hogy előző napokban talajunkával kiírtották a sorokban lévő teljes virágzásban lévő gyermekláncfű, „pitypang szőnyeget”. Gábor felhívta a figyelmemet, hogy a bundásbogár mindig a legalacsonyabban lévő virágokon szeret tanyázni, és kirágja a termőket és a porzókat. Ha nincs pitypang, jó neki a körte virág is. Talán észre sem vettem volna „megfigyelési küszöb alatt marad a bundásbogár gradáció” ha nem számolják fel a virágzó pitypangot! Ezek után kezdtem figyelni, hogy például a szövőlepke nyári hernyófészkét először a legmagasabb ágakon lehet észrevenni, és figyelni kezdtük, hogy melyik rovar milyen színre festett, vízzel töltött edényekbe repül. Kis kert tulajdonosoknak ajánlanám, hogy rakjanak ki vízzel telt, sárga színű tálakat, ez összegyűjt nagyon sok károsító rovart, gyérítésre és védekezési időpont meghatározására is jó módszer.

Habár kórtanos maradtam, kórokozó gombákkal foglalkoztam, de Dr Balás Gézától, és Dr Jenser Gábortól nagyon sokat tanultam az állati kártevőkről is.

Üdvözlettel, Klári

|  |  |  |  |  |
| --- | --- | --- | --- | --- |
| |  | | --- | | **György Zsigó <zsigogy@gmail.com>** | | 2020. júl. 26. |  | https://mail.google.com/mail/u/0/images/cleardot.gif  https://mail.google.com/mail/u/0/images/cleardot.gif |
| |  | | --- | | címzett: Dr. Véghelyi Klára  https://mail.google.com/mail/u/0/images/cleardot.gif | | | |

Kedves Klári!

Nagyon köszönöm levelét! Csak óvatosan mertem írni én is a homeopátiáról, a kamarai és a [biokutatás.hu](http://xn--biokutats-71a.hu/) oldalakra nem is tettük fel. Gondoltam, hogy a házikeretseknél szóba jöhet, mint "játék" illetve még hatása is lehet.

A sárga tálnál milyen jelentősége van a színnek? A kutatóból is kétféle színnel rendelhetünk. (Bár emlékszem a szőlőkabócás poszterre, ahol nem volt nagy különbség a piros és a sárga szín fogása között.) Hogyan készíthetnék el a hobbikertesek ezt a tálat? Pl. a tepsi aljára a ragacsos csalomonos sárgalapot és erre  a vizet?

Üdvözlettel: Zsigó György

|  |  |  |  |  |
| --- | --- | --- | --- | --- |
| |  | | --- | | **Dr Véghelyi Klára** | | Mellékletekjúl. 26. |  | https://mail.google.com/mail/u/0/images/cleardot.gif  https://mail.google.com/mail/u/0/images/cleardot.gif |
| |  | | --- | | címzett: Zsigó György  https://mail.google.com/mail/u/0/images/cleardot.gif | | | |

Kedves György!

Nekem nagyon tetszenek a kertbarátoknak szóló üzenetei. Minden ötletet ki lehet próbálni és a hatást érdemes kiértékelni. Ha az eredeti ötlet nem vált be, akkor is tanulhatunk belőle és más ötlet is eszünkbe juthat. Például a „bundásbogár örlemény” helyett a virágzó pitypang kivágás elhalasztása.

Három évig igazán nagy „üzemi” gyümölcsösben dolgoztam 1 évig mint gyakornok, azután 2 évig „brigád-agronomusként” a KKI Törökbálinti Gazdaságában.

Azután vittek be a KKI-be, mert egy mikológus kolléganő megbetegedett. Azután ott maradtam!  Az Állami Gazdaságban szigorú rend volt, reggel 6 kor eligazítás a „vezetőknek” majd kivonultunk és munkába állítottuk a dolgozókat. Azután a Kutatóban megkaptam a munkarendet, minden kedden Érd Elvíra: Kelenföldről vonat, Tárnokról lovas-kocsi. Én megkérdeztem, mi a feladat, Jenser Gábor azt mondta „szemlélődjön”. Ezt a szemlélődést szeretném javasolni a kertbarátoknak is. A „sárga tál” a legolcsóbb lapos tepsi volt, mi bekentük olajfestékkel, és azután nem kell más, csak vízzel megtölteni, és egy kevés mosószert rakni bele, hogy a felületi feszültséget csökkentse. Letettük a földre, vagy egy állványra helyeztük. Ki lehet próbálni, melyik válik be! A legtöbb rovar kedveli a sárga színt, például a legyek is (nem csak a jól ismert cseresznye légy, de a dió-fúró légy is). A darazsak repülnek a fehér színre. Jókai Mór 1896-ban megjelent Kertészgazdászati jegyzeteiben olvastam, hogy 50 üvegharangot szereltetett fel Sváb-hegyi kertjében, és naponként 1500 darazsat fogtak össze.

Ehhez nem fontos üvegharang megteszi a dunsztos üveg is, félig feltöltve vízzel, cukorral, vagy sörrel ízesítve, illatosítva és lefedni egy kilyukasztott műanyag- vagy zsírpapírral. Összegyűjti a körte-, alma darazsat, szilva darazsat, füstös-szárnyú levéldarazsat, és a szövő darazsakat! Ezek kártételére gyakran nem is figyelnek fel, a gyümölcsmolyok rovására írják! Kis kertben a legegyszerűbb háztartásban található eszközöket használhatjuk a károsítók előrejelzésére, vagy védekezésre. Spóra-fúvatásra használtuk az NDK hajszárítót, porszívót, kávédarálót, dunsztosüvegeket, tepsiket és műanyag tálakat. Műanyag szappantartóval remekül meg lehet figyelni a hím kaliforniai pajzstetvek rajzását!

A kertbarátoknak szóló üzenetei és a kiváló felvételek nagyon jó ötleteket adnak a szemlélődéshez, és az ötletek kitalálásához. USA-ban farmereknél is sok jó ötletet láttam. Egy piros labdát is be lehet kenni nem száradó ragasztóval, „madárléppel” és az almamolyok inkább azt választják a még zöld alma helyett! Azután ott ragadnak: gyérítés és előrejelzés is.

Néhány bio- ötletemet, elbujtattam az AGROFÓRUM hasábjain, igazán hálás vagyok a Főszerkesztőnek, hogy elfogadta, habár a nagy birtokokon nem fogják hasznosítani.

Itthon nagyon jól érzem magamat, de kimozdulni nem szeretek, különösen az esti órákban már nagyon fáradt vagyok, ezért ha nem lesz már karantén akkor sem tudok elmenni (autózni sem) a klub estékre. De nagyon köszönöm a felajánlást, jól esett!

Üdvözlettel, Klári